 Osnovna škola - Scuola elementare

Mate Balote Buje - Buie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

52460 BUJE, Školski brijeg 2, tel./fax. 052 772-138, OIB: 75498468638, e-mail: ured@os-mbalote-buje.skole.hr, Ž.R.: HR9324020061100108722

KLASA: 602-01/20-01-33

URBROJ: 2105-20-01/20-1

BUJE, 7. 7. 2020.

POZIV JAVNOSTI

ZA DOSTAVU PRIJEDLOGA I MIŠLJENJA

OD 7. 7. 2020. DO 6. 8. 2020.


1. Zakonska osnova izmjene i dopune Statuta Osnovne škole Mate Balote Buje sadržana je u odredbama Zakona o odgoju i obrazovanju u osnovnim i srednjim školama (NN br. 87/08, 86/09, 92/10, 105/10, 90/11, 16/12, 86/12, 94/13, 152/14, 07/17, 68/18, 98/19, 64/20)

2. Sukladno čl. 11. Zakona o pravu na pristup informacijama (NN 25/13 i 85/15) pravne osobe s javnim ovlastima dužne su provoditi savjetovanje s javnošću te ovime pozivamo javnost da dostave svoje prijedloge i mišljenja na ovaj Prijedlog Odluke o izmjenama i dopunama Statuta.

3. Ciljevi donošenja izmjena i dopuna Statuta je uskladiti Statut sa zakonskim izmjenama. U cijelom tekstu Statuta potrebno je riječi „Ured državne uprave“ zamijeniti riječima „nadležno upravno tijelo županije“ u odgovarajućem padežu.

4. S obzirom na situaciju s epidemijom virus COVID – 19, potrebno je dodati i odredbe da se sjednice tijela Učiteljsko vijeća i Vijeća roditelja mogu održavati i elektronskim putem. Također, potrebno je odredbe o ustroju Vijeća roditelja uskladiti prema stvarnim potrebama škole.

5. Tekst nacrta prijedloga Odluke o izmjenama i dopunama Statuta u nastavku.

 Osnovna škola - Scuola elementare

Mate Balote Buje - Buie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

52460 BUJE, Školski brijeg 2, tel./fax. 052 772-138, OIB: 75498468638, e-mail: ured@os-m.balote-buje.skole.hr, Ž.R.: HR9324020061100108722.

Na temelju članka 98. Zakona o odgoju i obrazovanju u osnovnoj i srednjoj školi (NN broj 87/08, 86/09, 92/10, 105/10, 90/11, 5/12, 16/12, 86/12 , 94/13, 152/14, 7/2017, 68/18, 98/19) i članka 58. Statuta Osnovne škole Mate Balote Buje, Školski odbor Osnovne škole Mate Balote Buje na sjednici održanoj dana\_\_\_\_\_\_\_ donio je

**PRIJEDLOG ODLUKE**

**O IZMJENAMA I DOPUNAMA STATUTA OSNOVNE ŠKOLE MATE BALOTE BUJE**

**Članak 1.**

Članak 55. Statuta, Klasa: 012-03/19-01-1, Urbroj: 2105-20-08/19-2 od 15. 5. 2019. mijenja se i glasi:

„(1)Ravnatelj može predložiti nadležnom upravnom tijelu županije raspuštanje Školskog odbora ako utvrdi da Školski odbor ne obavlja poslove iz svoga djelokruga u skladu sa zakonom ili da poslove iz svoga djelokruga obavlja na način koji ne omogućuje redovito poslovanje i obavljanje djelatnosti Škole.

(2) Ako prosvjetni inspektor utvrdi da su ispunjeni zakonski uvjeti za raspuštanje školskog odbora nadležno upravno tijelo županije je na prijedlog prosvjetnog inspektora dužno raspustiti školski odbor.

(3) Odlukom o raspuštanju školskog odbora nadležno upravno tijelo županije, sukladno odredbama Zakona o odgoju i obrazovanju u osnovnoj i srednjoj školi, imenuje povjerenstvo koje privremeno zamjenjuje školski odbor.“

**Članak 2.**

U članku 113. stavku 1., točki 29. Statuta riječi „ured državne uprave“ zamjenjuju se riječima „nadležno upravno tijelo u županiji“.

Članak 3.

U Članku 130. Statuta iza stavka (5) dodaju se stavci (6), (7) i (8) koji glase:

„(6)Sjednica Učiteljskog i Razrednog vijeća može se u hitnim slučajevima održati elektronskim putem.

(7) U slučaju održavanja elektronske sjednice u pozivu za sjednicu koji se dostavlja svim članovima na njihovu mail adresu, uz dnevni red određuje se početak i završetak elektronske sjednice, a u tom se vremenu članovi vijeća očituju elektronskim putem.

(8) Nakon završetka elektronske sjednice sastavlja se zapisnik u čijem su privitku sva pristigla očitovanja“.

Članak 4.

U članku 140., stavku (1). Statuta riječi „donio Ured državne uprave“ zamjenjuju se riječima „donijelo nadležno upravno tijelo u županiji“.

U stavku (2). članka 140. riječi „Ured državne uprave u Istarskoj županiji“ zamjenjuju se riječima „nadležno upravno tijelo u županiji“.

Članak 5.

U članku 152., stavku(2). Statuta riječi „Ured državne uprave“ zamjenjuju se riječima „nadležno upravno tijelo u županiji“.

Članak 6.

Članak 183. Statuta mijenja se i glasi:

„(1) U Školi se ustrojava Vijeće roditelja.

(2) Vijeće roditelja čine predstavnici roditelja učenika svakog razrednog odjela.

(3) Članovi Vijeća roditelja biraju se za tekuću školsku godinu i mogu biti ponovo izabrani.

(4) Roditelji učenika svakog razrednog odjela na početku školske godine na roditeljskom sastanku razrednog odjela između sebe biraju jednog predstavnika u Vijeće roditelja Škole.

(5) Za predstavnika roditelja učenika razrednog vijeća u Vijeće roditelja izabran je roditelj koji je dobio najveći broj glasova nazočnih roditelja.

(6) Glasovanje je javno, dizanjem ruku.

(7) Postupkom izbora predstavnika razrednog odjela u Vijeće roditelja rukovodi razrednik.

(8) Zapisnik o izboru predstavnika razrednog odjela u Vijeće roditelja s imenom izabranog roditelja razrednici su dužni u roku od tri dana od dana izbora dostaviti ravnatelju.

(9) Ravnatelj saziva konstituirajuću sjednicu Vijeća roditelja i njome rukovodi do izbora predsjednika i zamjenika predsjednika Vijeća roditelja.

(10) Na konstituirajućoj sjednici potvrđuje se mandat izabranih članova vijeća roditelja što čini ravnatelj škole“.

**Članak 7.**

U članku 184. Statuta iza stavka 10. dodaju se stavci (11)., (12). i (13).

„(11) Sjednica Vijeća roditelja može se u hitnim slučajevima održati elektronskim putem.

(12) U slučaju održavanja elektronske sjednice u pozivu za sjednicu koji se dostavlja svim članovima na njihovu mail adresu, uz dnevni red određuje se početak i završetak elektronske sjednice, a u tom se vremenu članovi Vijeća roditelja očituju elektronskim putem.

(13) Nakon završetka elektronske sjednice sastavlja se zapisnik u čijem su privitku sva pristigla očitovanja“.

**Članak 8.**

U članku 185., stavak 1. mijenja se i glasi:

**„**Roditelju učenika prestaje funkcija člana vijeća roditelja prelaskom djeteta u drugu školu, kao i na osobni zahtjev roditelja.“

**Članak 9.**

Članak 197. Statuta mijenja se i glasi:

„Škola ima sljedeće akte:

- Statut

- Pravilnik o radu

- Pravilnik o načinu i postupku zapošljavanja radnika u školi

- Pravilnik o zaštiti od požara

- Pravilnik o zaštiti na radu

- Pravilnik o radu školske knjižnice

- Pravilnik o promicanju spoznaje o štetnosti uporabe duhanskih proizvoda za zdravlje

- Pravilnik o zaštiti i obradi arhivskog i registraturnog gradiva

- Poslovnik o radu školskih vijeća

- Etički kodeks neposrednih nositelja odgojno-obrazovne djelatnosti

- Kućni red

-Pravilnik o provedbi postupaka jednostavne nabave u školi

- Pravilnik o zaštiti pojedinca u svezi s obradom njegovih osobnih podataka

- Pravilnik o korištenju sustava video nadzora

- Pravilnik o postupku unutarnjeg prijavljivanja nepravilnosti i imenovanju povjerljive osobe

- Pravilnik o načinu korištenja vlastitih prihoda

- druge opće akte koje donosi Školski odbor sukladno zakonu, propisima donesenim na temelju zakona i ovim Statutom“.

Članak 10.

Ova Odluka stupa na snagu osmoga dana od dana objave na oglasnoj ploči Škole, a nakon dobivanja prethodne suglasnosti osnivača.

**Članak 11.**

Ovlašćuje se Školski odbor da temeljem ovih izmjena i dopuna utvrdi potpuni tekst Statuta Osnovne škole Mate Balote Buje.

**Predsjednik Školskog odbora:**

**Nataša Bezić, prof.**

Ova Odluka objavljena je na oglasnoj ploči Škole dana \_\_\_\_\_\_\_\_\_\_\_\_., a stupila je na snagu \_\_\_\_\_\_\_\_\_\_\_\_\_\_\_

**Ravnatelj:**

**Dražen Hinek, prof.**

Klasa: 012-03/20-01-1

Urbroj: 2105-20-08/20-1

Buje,